
ĮSAKYMAS
DĖL DETALIOJO PLANO KOREGAVIMO

Šiauliai


Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 ir 319 punktais:
1. Nusprendžiu pradėti Vyturių – Bačiūnų gyv. rajono detalaus išplanavimo detaliojo plano (TPDR Nr. T00038180), patvirtinto Šiaulių miesto savivaldybės tarybos 1997 m. sausio 30 d. sprendimu Nr. 214 „Dėl detalaus suplanavimo projektų patvirtinimo“ (toliau – Detalusis planas), koregavimo procesą (pridedama planuojamos teritorijos schema) kvartale tarp Griežlių, Margių, Kikilių ir Kurtinių gatvių.
2. Nustatau, kad Detaliojo plano koregavimo tikslas – sudaryti sąlygas darniai teritorijos plėtrai; suplanuoti optimalų susisiekimą kvartalo viduje ir ryšius su gretimomis teritorijomis; nustatyti teritorijos naudojimo reglamentą vadovaujantis galiojančiais teisės aktais ir Šiaulių miesto bendrojo plano sprendiniais.
Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

